Naannoo Oromiyaatti Carraan invastimentii adda addaa bal’inaan waan jiruuf carraa invastimentii kanatti fayyadamuuf invastarootni hedduun naannichatti hojii invastimentii irratti bobba’anii jiru. Ragaan koomishinii invastimentii naannichaa irraa argame akka ibsutti hanga ji’a Waxabajjii bara 2000tti pirojektoota invastimentii abbootii qabeenyaa biyya keessaa fi biyya alaa qarshii biliyoona 115 ol galmeessisanif hayyamni invastimentii kennameera. Invastaroota biyya keessaas ta’e biyya alaa Itoophiyaatti hojii invastimentii irratti bobba’an keessaa ga’een naannichaa ol’aanaa dha.24 Carraa invastimentii naannichatti argamuu fi hirmaannaa bal’aa invastarootni naannichatti taasisanuun wal-qabatee wal dhabiiinsi invastimentii abbootii qabeenyaa fi koomishinii invastimentii naannichaa, akkasumas koreewwan invastimentii sadarkaa sadarkaan jiran jidduutti ni uumama.25 Kana malees, abbootii qabeenyaa fi hawaasa naannoo jidduttis waldhabiinsi adda addaa dabree dabree kan uumamu yammuu ta’u abbootii qabeenyaa waliin ta’uun hojii invastimentii irratti bobba’an jiddutis waldhabdeeeewwan adda addaa ni uumamu.